《秋江玩月歌王静斋中舍时在舟中》
明代·岑万

今夕此何夕，弄月江上秋。秋江水清浅，上有黄芦洲。

黄芦洲月来天上，倒景却向银河流。把酒问明月，清光今几何。

如何今年景，还比去年多。去年看月坐空阁，今霄看月临素波。

波光月色两相射，与君玩之发商歌。斟美酒，百千巡，鹔鹴解换玉楼春。

竹间村犬吠狺狺，山风飒飒吹残云，渔笛一声愁杀人。

作者简介：岑万，初名薮，字体一，号蒲谷。顺德人。明世宗嘉靖五年（一五二六）进士。授户部主事，管九江钞关。后历官布政司参议、云南副使、四川参政、河南右布政使、福建左布政使，年五十六致仕，徜徉林泉。有《蒲谷集》。明郭棐《粤大记》卷一八、清道光《广东通志》卷二七九有传。